text.text: – القهاوي التونسية تتكاثر يوميا بسرعة البرق و معبية بالشباب التلمذي، الطلابي، العامل و البطال. شباب مايعمل في شي كان يقطع و يريش، يلعب بالبورتابل أو مكونكتي، يلعب في الكارطة، يتفرج في الماطشوات أو يتفرج في الي ماشي و الي جاي. ملخر القهاوي التونسية معبية بشباب مايعمل في شي كان يضيع في وقتو.
text.text_idx: #000010
text.text: لكنوا في أيام الماطشوات و المنافسات الرياضية يتبدل تماما و تظهر عندو إستعدادات دفينة للجهد للفيقان بكري للتنقل للإنتظار للصبر للمعانات و يولي مستعد لتقديم التضحيات و المخاطرة. حب الجمعية يدفع الشاب التونسي للمخاطرة بالتعرض لضرب البوليس وللإيقاف و زادا ممكن الموت.
text.text_idx: #000024
text.text: – هذا الإستهداد الشبابي ماريتوش كان في المنافسات الرياضية و انما ريتو أيام الثورة التونسية وين توقدت أعين الشباب التونسي بالحماس و الوطنية.
  الشباب التونسي أيام الثورة كان في قمة الشجاعة ضد “كرتوش بن علي” و تواجه مع “البوليس” لحد الاستشهاد و هز علم تونس لفوق بكل حب و فخر وشموخ، لكن من بعد فترة قصيرة رجع كيما كان عموما.
text.text_idx: #000025
text.text: الي يعرفو هو معلومات سطحية بحتة كيف معلومات السايح لكن بحكم معيشتو التونسية فإنو يعرف العادات والتقاليد الحية في العروسات و الميتات والأعياد .
  زيد انو عندو “أزمة إرتباط بالوطن والأمة” لأنو مافمّا شي يربطو كان العايلة و الذكريات بغياب تام لأي مشروع أو غاية قومية تربطو .
  زيادة على غياب قيم حقيقية محترمة مهابة عظيمة تشدو في الامة التونسية وتخليه فخور شامخ و مليان بتونس.
text.text_idx: #000029
text.text: – شبابنا يحتاج لمعنى جديد لحياتو معنى يحمسو يحفزو يدفعو للعمل للنشاط للحركة للإندفاع لمغادرة التركينة المطمانة والإرتماء في حضن المغامرة. شبابنا محتاج لروح حية متحفرة متوثبة شابة ناشطة كلها طاقة و وتحب اطير في العالم و تواجه المستحيل.
text.text_idx: #000038
text.text: – شبابنا محتاج لدوافع عملاقة تحرك طاقتو و تدفعو للمغامرة للبحث لتحدي الصعوبات و تدفعو لقهر المستحيل.
  شببنا محتاج لموقظات، محمسات، محفزات، منشطات، مشعلات.. هذا بكلو مفقود عمليا في الدولة، المجتمع، التعليم، الثقافة و الإعلام التونسي.
text.text_idx: #000040
text.text: الشباب التونسي محتاج للإيمان بروحو بالحياة بالأمة التونسية و بالقدرة التونسية على قهر المستحيل. الشباب التونسي محتاج لمشروع حرب تونسية ضد كل الأعداء و محتاج يكون جندي من جنود الأمة التونسية. الشباب التونسي محتاج للمشروع القومي التونسي.
text.text_idx: #000052
text.text: من الشعب العياش إلى الشعب الحي
text.text_idx: #000063